CELEX: 62016CA0560
Language: ro
Date: 2018-03-07 00:00:00
Title: Cauza C-560/16: Hotărârea Curții (Camera întâi) din 7 martie 2018 (cerere de decizie preliminară formulată de Nejvyšší soud České republiky – Republica Cehă) – E.ON Czech Holding AG/Michael Dědouch, Petr Streitberg, Pavel Suda [Trimitere preliminară — Regulamentul (CE) nr. 44/2001 — Competența judiciară în materie civilă și comercială — Competențe exclusive — Articolul 22 punctul 2 — Validitatea deciziilor organelor societăților sau ale persoanelor juridice care au sediul pe teritoriul unui stat membru — Competența exclusivă a instanțelor din acest stat membru — Decizia adunării generale a unei societăți prin care se ordonă transferul obligatoriu al titlurilor acționarilor minoritari ai acestei societăți către acționarul majoritar al acesteia și prin care se stabilește cuantumul compensației care trebuie să le fie plătită de acesta din urmă — Procedură judiciară având ca obiect verificarea caracterului rezonabil al acestei compensații]

7.5.2018   
            
            
               RO
            
            
               Jurnalul Oficial al Uniunii Europene
            
            
               C 161/9
            
         Hotărârea Curții (Camera întâi) din 7 martie 2018 (cerere de decizie preliminară formulată de Nejvyšší soud České republiky – Republica Cehă) – E.ON Czech Holding AG/Michael Dědouch, Petr Streitberg, Pavel Suda
   (Cauza C-560/16) (1)
   
   ([Trimitere preliminară - Regulamentul (CE) nr. 44/2001 - Competența judiciară în materie civilă și comercială - Competențe exclusive - Articolul 22 punctul 2 - Validitatea deciziilor organelor societăților sau ale persoanelor juridice care au sediul pe teritoriul unui stat membru - Competența exclusivă a instanțelor din acest stat membru - Decizia adunării generale a unei societăți prin care se ordonă transferul obligatoriu al titlurilor acționarilor minoritari ai acestei societăți către acționarul majoritar al acesteia și prin care se stabilește cuantumul compensației care trebuie să le fie plătită de acesta din urmă - Procedură judiciară având ca obiect verificarea caracterului rezonabil al acestei compensații])
   (2018/C 161/10)
   Limba de procedură: ceha
   
      Instanța de trimitere
   
   Nejvyšší soud České republiky
   
      Părțile din procedura principală
   
   
      Reclamantă: E.ON Czech Holding AG
   
      Pârâți: Michael Dědouch, Petr Streitberg, Pavel Suda
   
      cu participarea: Jihočeská plynárenská, a.s.
   
      Dispozitivul
   
   Articolul 22 punctul 2 din Regulamentul (CE) nr. 44/2001 al Consiliului din 22 decembrie 2000 privind competența judiciară, recunoașterea și executarea hotărârilor în materie civilă și comercială trebuie interpretat în sensul că o acțiune precum acțiunea principală în discuție, care are ca obiect verificarea caracterului rezonabil al compensației pe care trebuie să o plătească acționarul principal al unei societăți acționarilor minoritari ai acesteia în cazul unui transfer obligatoriu al acțiunilor lor către acest acționar principal, este de competența exclusivă a instanțelor din statul membru pe teritoriul căruia are sediul această societate.
   
      (1)  JO C 22, 23.1.2017.